**MUHAMMAD**

AKA CHACH UÑT’AÑAMAWA

**¿KHITINSA?**

Muhammad ‘península Arábiga’ phisqa patak paqallq tunka maran yuritayna, janiw ullañsa qillqañsa yatkataynati, jilipanxa wali uñt’ataxataynaw marka masinakap taypinxa, kunatix jupax wali lurtasir jaqitaynawaukampirus wali chiqa jaqitaynawa. Wali chiqpach jaqisinxa masinakapax ‘el confiable’ sutimpiw uskupxäna. Muhammad wali iyawsawininwa ukhampirus janiw juparux ‘decadencia social’ ukhamaraki ‘idolatria’ uk munkanti. Niya pusi tunk maranikan ukhax Muhammad jaqix nayriri uñstawit ‘Arcangel’ Gabrieltuqit katuqana. Uka uñstawinakax niya pä tunk kimsan maranakaw utjawayatayna, akax Corán sutimpiw uñt’asiraki.

Muhammad chachax wali suma waluranakan jaqïnwa, chiqpach arsuri, kunanaks imt’iri, khuyapt’ayasiri, jan asxariri ukhamänwa. Kuna jan wali amuyunakats wali jayankänwa, taqi kunas thakiparjam sarpan uka amuyu wal arxatäna. Taqi lurawinakapana, jaqinakarus arxayki ukhaxa Diosar yäqañamp arsurakïna.

Ukampinsa mayinataki, ayunañataki, jupanakpach yanapt’asiñatak jawsthapïna, Muhammad arkirix (Diosan samawipax jupampipana) Diosar iyawsaña yatichäna, Diosar iyawsañatakis kunjamsa masinakasaru uñjtan ukarakiwa, ukatx akham siwa: “jumanak taypinxa khitiy suma kankañanichi ukaw juk’amp suma jaqinakaxa”. Musulman jaqinakatakix jupax qhip qhipa Diosan arkiripawa, ukat jaqinakar ‘respeto’ yatichiriw juti ukat siwa: “khititi jan khuyapt’ayañ yäqki ukhax janiw Diosan khuyapt’awip jikkaniti”.

**Muhammad Bibliana**

Bibliax wali kristianunakatakis wali yäqat pankawa, walaja versikulunakampanxa siwa Jesús ukxatxa yaqha ‘profeta’ arkiriwa jutani sasa:

*“Jupax janiw jupa pachpat arskaniti jan ukax kunti munasiñapat sañ munki uk sani, ukat ist’apxañamawa”. (Juan, 6:13)*

*“Taqikun naya sawaytxa uka amtayapxatama”. (Juan, 14: 26)*

Corán pankanx Marian yuqapa Jesusax siwa:

*“Mä mensajerow nayat qhiparux jutani sutipax Ahmad satawa”. (Corán, 61:6)*

*“Janiw ‘pasiones’ ukanakatak arskiti. Jupax kunti qhanstawayki ukak arsu”. (Corán, 53:3-4)*

*“… Mesias siwa: ¡Oh, Israel wawanaka! Diosaru yupaychapxama, jupawa tatats tataja ukhamarakis nayankarakiwa”. (Corán, 5:72)*

**NAYRIRI QHANAÑCHAWI**

Diosan qhanañchawipax Muhammadtaruw puri (Diosan samarañapa jupampipana). Kunawsati pusi tunka maranikan ukhax kunawsati ‘retiros’ lup’iwinakan Hirá putunkasin jikxataskan ukhax qhipa urunkasina aka Ramadán phaxsina, Muhammad chachax uñjiwa kunjamti mä suma qhana uka puturu mantanitapata ukatx mä aruw ist’araki, akax akham siwa: “Ullaram” ukat jupax sarakiwa “janiw ullañ yatkti”, uka qhanañchawix ullaram siwa, Muhammad chachax “janiw ullañ yatkti sasaw wasitat arsu. Wasitat uka arux saskakirakiwa “ullaram” sasa, ukat qhiparux mä arunakaw ist’i, aka arunakax chuymapans p’iqipans qillqantatänwa.

**JISK’A AMUYUNAK ARSUNAKAPATA**

**Jakirinakan kikipapa**

“Oh, jakirinaka! Mä chachat mä warmit yuriwayapsmaxa ukat markanakaru ukhamaraki tamanakaru congregawayapsma, jumanakpacha uñt’asipxañamataki. Wali yäqat jumanak taypitxa Diosatakix khititi ‘piedad’ ukanichi ukawa”. (Corán 49:13)

**Esencialaki uk yäqaña**

“Khititi utapankasina wali qhispiyata sartkasisa, jan kuna usunakampi jikxatasisa, wali ch’amamp urun irnaqañataki ukax aka uraqpachas jupankaspa ukhama”.

**Kunti jan jaqinakaru jan walt’ayki ukax ‘sociedad’ ukarus janirakiw walt’aykiti**

“iyawsiri parabolanakax munasiñampi, khuyapt’ayasiñampi, yanapt’asiñampi chikañchatawa ukampirus janchisamp chikawa: kunawsati kayus amparas usuchjataki ukhax yaqha janchinakas amuyasiwa jan ukax t’aqisirakiwa”.

**Kunati justuki ukxat q’iwisiña**

“¿kunats jan Diosalaykux q’iwisksnaxa? Kunawsati chachasa, warmisa, wawasa llakisiñan jikxataski ukhaxa mayipxiwa: ¡Dios awkisa! Aka t’aqisiwinakat apst’apxitaya. Munasiñamat khitanipxitay mayni yanapt’irsa, qhispiyirsa” (Corán 4:75)

**JIWAWIPA**

Suxta tunk kimsan maranakaruw jiwawayi, qhipiri arunakapax akänwa: “*janiw amay utajatx mä q’uchuñchiq lurapxatati, kunjamti mayninakax profetanakampi lurawayk ukhama… oracionat jan jithiqtapxamti”.*

**JAN MUSULMAN JAQINAK JACH’A UÑT’AT JAQINAKAN JUPXAT AMUYUPA**

Jasa thaki sarnaqaña, uka profetan chuymapa ukhamaraki uka masinakaparu, arkirinakaparu wali suma yäqasa, Dios awkiru iyawsawipata, uka amuyunakaw jan walt’awinakat mistuñ yapapi janiw uka espada ukampix atipawaykiti, jan ukax iyawsawipampi.

MAHATMA GANDHI, ‘el mayor político y líder espiritual del movimiento de independencia de la India’.

“Aka uraqpachax Muhammad amuyun jaqinakjamaw muni, edad mediankir jaqinakax jan wali taripayapxatayna. Mä chhayphu jamuqaw jupat utjitäna, cristiandad uñisirikaspas ukham uñt’ayäta. Nayra qillqatanak uñakipasaxa janiw ukhamakataynati, antisas mä suña jaqikaspas ukhamatänawa, amuyuxatxa jupa aka uraqpach qhiapiyiri jäy ukham uñt’atañapawa, jupatix aka uraqpach apnaqaspa ukhaxa jan walt’awinakas askichasispawa, kusisitaw jikxatasna, uka kusisiñaw uraqpachas suyaskaraki”.

GEORGE BERNARD SHAW, dramaturgo británico

**LURAWIPA**

Musulman jaqinakax Muhammad chachax qhip qhipa chachaspa Dios awkin arkiripxama jay ukham amuyapxi, monoteísmo ukhamarki justicia social uksar irpañataki.

Musulmananakax Moises chacharux Tara ukas khitankaspa jay ukhamrak amuyapxi, Jesusax Evangeliompi, Tawikux salmonakampi, Muhammad chacharux Coranaw khitanitayna, aka pachan kunjamas kunjamaspas “enseñanzas divibas” uk qhanañchañataki.